Duetti heinäniityllä
«Ja leivo se laulaa lemmestään
 Ja kullastansa kaija;
 Mut min’en muista marrempaa
 Kuin on tuo meidän Maija.»

 ««Ja heinä se on niin hentoista
 Ja karskaa kahilikko;
 Mut min’ en tunne turrompaa
 Kuin on tuo meidän Mikko.»»

 «Kyllä kuurollakin korvat on
 Ja laulullakin laita;
 Vaikk’ ei ole meidän Maijalla
 Kuin palttinainen paita.»

 ««Kyll’ ottais kalan kaarnekkin
 Vaikk’ei se ui kuin alli;
 Ja meidän Mikko luulottais
 Ett’ on hän miehen malli.»»